**Hajdúszoboszlói Polgármesteri Hivatal**

**4200 Hajdúszoboszló, Hősök tere 1.**

**Telefon: +36 70 489-4671**

***K I V O N A T***

Hajdúszoboszló Város Önkormányzata Képviselő-testületének 2022. december 15-én tartott nyilvános ülésének jegyzőkönyvéből

**(Napirend.)**

**280/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete az alábbi napirendet fogadja el:

1. Előterjesztés a helyi menetrend szerinti autóbuszközlekedés bevételeinek és kiadásainak várható alakulásáról 2022. és 2023. évekre vonatkozóan

Előadó: városfejlesztési irodavezető

1. Tájékoztatás a helyi menetrendszerinti autóbusz-közlekedés 2022. I-III. negyedévi működéséről

Előadó: városfejlesztési irodavezető

1. Előterjesztés a 2023. évi belső ellenőrzési terv jóváhagyására

Előadó: jegyző, belső ellenőrzési vezető

1. Előterjesztés a Képviselő-testület 2023. évi munkatervéről

Előadó: Czeglédi Gyula polgármester

1. Előterjesztés a 2022. évi költségvetési rendelet módosítására

Előadó: gazdasági irodavezető

1. Előterjesztés garázs felépítményre vonatkozó elővásárlási jog gyakorlására

Előadó: gazdasági irodavezető

1. Előterjesztés a Csónakázó-tó melletti területrész hasznosítására irányuló nyílt pályázat értékeléséről

Előadó: gazdasági irodavezető

1. Előterjesztés a települési főépítész további megbízására

Előadó: jegyző

1. Javaslat Hajdúszoboszló Város Önkormányzata Képviselő-testületének a hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017. (X.19.) önkormányzati rendeletének módosításáról

Előadó: jegyző

1. Előterjesztés településrendezési eszközök M8 jelű TRT módosításának környezeti eljárás eredményéről és partnerségi lezárásáról

Előadó: városi főépítész

1. Előterjesztés településrendezési eszközök M7 jelű módosításának kiegészítésére

Előadó: városi főépítész

1. Tájékoztató a téli időszakra való felkészüléssel kapcsolatban

Előadó: egészségügyi, szociális irodavezető

1. Előterjesztés a SZILVALIN-GONDOZÓ KFT. ajánlatáról a hiányzó szociális, gyermekvédelmi ellátásokkal kapcsolatban

Előadó: egészségügyi, szociális irodavezető

1. Előterjesztés fogyatékosok nappali ellátására vonatkozó együttműködési szándékról

Előadó: egészségügyi, szociális irodavezető

1. Előterjesztés a Magyar Vöröskereszt Hajdúszoboszlói Területi Szervezetének elhelyezéséről

Előadó: vezérigazgató, Hajdúszoboszlói VG Nonprofit Zrt.

1. Javaslat a köztemetőkről és temetkezési rendjéről szóló önkormányzati rendelet módosítására

Előadó: városfejlesztési irodavezető

1. Beszámoló a 2022. évi beruházási, felújítási munkákról

Előadó: városfejlesztési irodavezető

1. Előterjesztés a bölcsődei tagintézmény kivitelezéséhez szükséges saját többletforrás igényről

Előadó: városfejlesztési irodavezető

1. Tájékoztatás a bölcsőde kivitelezéséhez szükséges, Támogató felé benyújtott többletforrás igényről

Előadó: városfejlesztési irodavezető

1. Előterjesztés közvilágítási feladatellátáshoz szükséges forrás biztosításáról

Előadó: városfejlesztési irodavezető

1. Előterjesztés a Gasztro tér hasznosítási pályázata kapcsán

Előadó: városfejlesztési irodavezető

1. Előterjesztés a TOP\_PLUSZ pályázatokhoz kapcsolódó többlet önerő biztosításáról

Előadó: városfejlesztési irodavezető

1. Javaslat rendelet alkotásra „Hajdúszoboszló város helyi jelentőségű védett természeti területeiről és helyi jelentőségű védett természeti értékeiről” tárgyban

Előadó: városfejlesztési irodavezető

1. Előterjesztés óvodai munkaterv véleményezésére

Előadó: jegyző

1. Előterjesztés a Városi Sportház működésével kapcsolatban

Előadó: dr. Kovács Gergely alpolgármester

1. Beszámoló a testületi ülések között eltelt időszak fontosabb eseményeiről

Előadó: polgármester

1. Előterjesztés törvényességi felhívás alapján megtett intézkedésekről

Előadó: jegyző

1. Közmeghallgatás (16:00 órától)
2. Válasz dr. Kovács Gergely alpolgármester úr Hajdú u. 31/A. szám előtti csapadékvíz elvezetéssel kapcsolatos interpellációjára

Előadó: városfejlesztési irodavezető

1. Válasz Kanizsay György Béla képviselő úr Vasútállomás környékének gondozatlanságával kapcsolatos interpellációjára

Előadó: aljegyző, adó- és rendészeti irodavezető

1. Válasz Kanizsay György Képviselő Úr kerékpárút meghosszabbításával kapcsolatos kérdésére

Előadó: gazdasági irodavezető

1. Válasz Marosi György Csongor képviselő úr egyirányú utcákban kerékpáros közlekedés biztosításával kapcsolatos interpellációjára

Előadó: városfejlesztési irodavezető

1. Válasz Marosi György Csongor képviselő úr Tokay utca útfelújításával kapcsolatos kérdésre

Előadó: városfejlesztési irodavezető

1. Válasz Marosi György Csongor képviselő úrnak a Hajdúszoboszlói Városi Televízió költségvetése végrehajtásával kapcsolatosan feltett kérdéseire

Előadó: jegyző

1. Válasz Máté Lajos képviselő úr lovas turizmus fogadó helyének kialakítására vonatkozó interpellációjára

Előadó: polgármester

1. Válasz dr. Sóvágó László képviselő úr fürdőben történt bűncselekménnyel kapcsolatos interpellációjára

Előadó: polgármester

37. Előterjesztés egységes ügyeleti és sürgősségi rendszer ellátásáról szóló együttműködési megállapodás további meghosszabbításának lehetőségéről

Előadó: jegyző

38. Előterjesztés a Hajdúszoboszló zártkert 9531 hrsz. alatti ingatlant érintő elővásárlási jogról való lemondásról

Előadó: gazdasági irodavezető

39. Előterjesztés a Magyar Kultúra Napjával kapcsolatosan

Előadó: jegyző

Határidő: azonnal

Felelős: polgármester

**(Szavazás napirendek későbbi tárgyalásáról.)**

**281/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete támogatja, hogy az elfogadott napirend 1. és 2. számú előterjesztése később kerüljön megtárgyalásra, amikor az érintettek megérkeznek.

Határidő: azonnal

Felelős: polgármester

**(Előterjesztés a 2023. évi belső ellenőrzési terv jóváhagyására.)**

**282/2022. (XII. 15.) Képviselő-testületi határozat**

1. Hajdúszoboszló Város Önkormányzatának Képviselő-testülete az Önkormányzat irányítása alá tartozó költségvetési intézményeire vonatkozó 2023. évi ellenőrzési tervet jóváhagyja. (1. sz. melléklet: 2023. évi belső ellenőrzési terv)

Határidő: 2023. december 31.

Felelős: Polgármester, Közreműködő: Jegyző, Belső ellenőrzési vezető

2. Hajdúszoboszló Város Önkormányzatának Képviselő-testülete a Polgármesteri Hivatalra vonatkozó 2023. évi ellenőrzési tervet jóváhagyja. (2. sz. melléklet: 2023. évi belső ellenőrzési terv)

Határidő: 2023. december 31

Felelős: Polgármester, Közreműködő: Jegyző, Belső ellenőrzési vezető

**(Előterjesztés a Képviselő-testület 2023. évi munkatervéről.)**

**283/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete az önkormányzat szervezeti és működési szabályzatáról szóló 18/2019. (XI. 7.) önkormányzati rendelete 7. §-a alapján a Képviselő-testület 2023. évi munkatervét a határozat melléklete szerinti tartalommal fogadja el (elfogadott munkaterv).

Határidő: 2023. december 31.

Felelős: polgármester, jegyző

**(Előterjesztés a helyi menetrend szerinti autóbuszközlekedés bevételeinek és kiadásainak várható alakulásáról 2022. és 2023. évekre vonatkozóan.)**

**284/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete a Volánbusz Zrt. helyi közforgalmú autóbusz-közlekedés bevételeinek és ráfordításainak és egyéb körülményeinek 2022. és 2023. évi várható alakulásáról szóló tájékoztató anyagát elfogadja.

Hajdúszoboszló Város Önkormányzatának Képviselő-testülete felkéri a Volánbusz Zrt.-t készítse elő a Közszolgáltatási Szerződés 4. sz. melléklete III. Fejezet 1. pontjának módosítását a 2023. év 03.01. napjától érvényes viteldíjak 30%-os emelésére vonatkozóan, az alábbiak szerint:

|  |  |  |
| --- | --- | --- |
|  | Menetjegy és bérlettípusok | Ár |
| a) | teljesárú vonaljegy | 410,-Ft/db |
| b) | a hó 1. napjától a következő hó 5. napjáig érvényes egyvonalas havi bérlet | 4780,-Ft/db |
| c) | a hó 1. napjától a következő hó 5. napjáig érvényes összvonalas havi bérlet | 6700,-Ft/db |
| d) | a hó 1. napjától a következő hó 5. napjáig érvényes tanuló, nyugdíjas havi bérlet | 4470,-Ft/db |
| e) | bérletigazolvány | 120,-Ft/db |

A Képviselő-testület felhatalmazza a Polgármestert a Közszolgáltatási Szerződés módosítás aláírására.

Határidő: azonnal és 2023.03.01.

Felelős: Jegyző

**(Tájékoztatás a helyi menetrendszerinti autóbusz-közlekedés 2022. I-III. negyedévi működéséről.)**

**285/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete a Volánbusz Zrt 2022. I-III. negyedévekre vonatkozó helyi menetrendszerinti autóbusz közlekedés beszámolójában foglaltakat 7.266.000,- Ft önkormányzati forrású ellentételezéssel elfogadja.

Határidő: azonnal

Felelős: Jegyző

**(Előterjesztés a 2022. évi költségvetési rendelet módosítására.)**

**„Hajdúszoboszló Város Önkormányzata Képviselő-testületének 21/2022. (XII. 15.) önkormányzati rendelete**

**Hajdúszoboszló Város Önkormányzata Képviselő-testületének az önkormányzat 2022. évi költségvetéséről szóló 4/2022. (II. 24.) önkormányzati rendelete módosításáról**

Hajdúszoboszló Város Önkormányzatának Képviselő-testülete az önkormányzat 2021. évi költségvetéséről, módosításának és végrehajtásának rendjéről az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva az államháztartásról szóló 2011. évi CXCV. törvény, az államháztartásról szóló törvény végrehajtásáról a 368/2011. (XII.31.) Kormányrendelet, továbbá a Magyarország helyi önkormányzatairól szóló 2011. évi CLXXXIX. törvény, Magyarország 2021. évi központi költségvetéséről szóló 2020. évi XC. törvény, a jogalkotásról szóló 2010. évi CXXX. törvény, a nemzeti köznevelésről szóló 2011. évi CXC. törvény, valamint Magyarország gazdasági stabilitásáról szóló 2011. évi CXCIV. törvény előírásai és felhatalmazása alapján, az önkormányzat szervezeti és működési szabályzatáról szóló 18/2019. (XI.07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága egyetértésével a következőket rendeli el:

**1. §**

(1) Hatályát veszti az önkormányzat 1997. évi költségvetéséről szóló 2/1997. (II. 20.) önkormányzati rendelet.

(2) Hatályát veszti az önkormányzat 2014. évi költségvetéséről szóló 3/2014. (II.27.) önkormányzati rendelet.

(3) Hatályát veszti az önkormányzat 2015. évi költségvetéséről szóló 6/2015 (II.19.) önkormányzati rendelet.

(4) Hatályát veszti az önkormányzat 2017. évi költségvetéséről szóló 2/2017 (I.19.) önkormányzati rendelet.

(5) Hatályát veszti az önkormányzat 2018. évi költségvetéséről szóló 1/2018 (I.25.) önkormányzati rendelet.

(6) Hatályát veszti az önkormányzat 2019. évi költségvetéséről szóló 1/2019 (I.24.) önkormányzati rendelet.

(7) Hatályát veszti az önkormányzat 2020. évi költségvetéséről szóló 1/2020. (I. 23.) önkormányzati rendelet.

**2. §**

Az önkormányzat 2022. évi költségvetéséről szóló 4/2022. (II. 24.) önkormányzati rendelet 2. § (1) és (2) bekezdése helyébe a következő rendelkezések lépnek:

„(1) A képviselő-testület a 2022. évi költségvetés főösszegét 11.220.970 E Ft-ban, az alábbiak szerint: 6.000.960 E Ft működési célú bevétellel, 6.448.682 E Ft működési célú kiadással és -447.722 E Ft működési egyenleggel, valamint 3.180.291 E Ft felhalmozási célú bevétellel, 4.772.288 E Ft felhalmozási célú kiadással és -1.591.997 E Ft felhalmozási egyenleggel fogadja el.

(2) Az eredmény -2.039.719 E Ft, melynek forrása a 2021. évi pénzmaradvány.”

**3. §**

(1) Az önkormányzat 2022. évi költségvetéséről szóló 4/2022. (II. 24.) önkormányzati rendelet 1. melléklete helyébe az 1. melléklet lép.

(2) Az önkormányzat 2022. évi költségvetéséről szóló 4/2022. (II. 24.) önkormányzati rendelet 2. melléklete helyébe a 2. melléklet lép.

(3) Az önkormányzat 2022. évi költségvetéséről szóló 4/2022. (II. 24.) önkormányzati rendelet 3. melléklete helyébe a 3. melléklet lép.

(4) Az önkormányzat 2022. évi költségvetéséről szóló 4/2022. (II. 24.) önkormányzati rendelet 4. melléklete helyébe a 4. melléklet lép.

(5) Az önkormányzat 2022. évi költségvetéséről szóló 4/2022. (II. 24.) önkormányzati rendelet 5. melléklete helyébe az 5. melléklet lép.

(6) Az önkormányzat 2022. évi költségvetéséről szóló 4/2022. (II. 24.) önkormányzati rendelet 6. melléklete helyébe a 6. melléklet lép.

(7) Az önkormányzat 2022. évi költségvetéséről szóló 4/2022. (II. 24.) önkormányzati rendelet 7. melléklete helyébe a 7. melléklet lép.

(8) Az önkormányzat 2022. évi költségvetéséről szóló 4/2022. (II. 24.) önkormányzati rendelet 8. melléklete helyébe a 8. melléklet lép.

(9) Az önkormányzat 2022. évi költségvetéséről szóló 4/2022. (II. 24.) önkormányzati rendelet 9. melléklete helyébe a 9. melléklet lép.

(10) Az önkormányzat 2022. évi költségvetéséről szóló 4/2022. (II. 24.) önkormányzati rendelet 10. melléklete helyébe a 10. melléklet lép.

(11) Az önkormányzat 2022. évi költségvetéséről szóló 4/2022. (II. 24.) önkormányzati rendelet 11. melléklete helyébe a 11. melléklet lép.

(12) Az önkormányzat 2022. évi költségvetéséről szóló 4/2022. (II. 24.) önkormányzati rendelet 12. melléklete helyébe a 12. melléklet lép.

(13) Az önkormányzat 2022. évi költségvetéséről szóló 4/2022. (II. 24.) önkormányzati rendelet 13. melléklete helyébe a 13. melléklet lép.

(14) Az önkormányzat 2022. évi költségvetéséről szóló 4/2022. (II. 24.) önkormányzati rendelet 14. melléklete helyébe a 14. melléklet lép.

**4. §**

Ez a rendelet 2022. december 16-án lép hatályba.”

**(Előterjesztés garázs felépítményre vonatkozó elővásárlási jog gyakorlására.)**

**286/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete úgy nyilatkozik, hogy a Hajdúszoboszló, Rákóczi utca 25. szám alatt lévő, 6192 hrsz-ú közterület megnevezésű ingatlanon található 8. számú garázsra vonatkozóan Hajdúszoboszló Város Önkormányzata élni kíván elővásárlási jogával és 1 millió Ft-os vételáron megvásárolja a garázs felépítményt.

A vételár forrása a 2022. évi városi költségvetés általános tartalék kerete.

Határidő: 2022. december 31.

Felelős: jegyző

**(Előterjesztés a Csónakázó-tó melletti területrész hasznosítására irányuló nyílt pályázat értékeléséről.)**

**287/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete a Hajdúszoboszló 2475/19 hrsz-ú ingatlan József Attila utca és a Csónakázó-tó közötti szakaszán található területrészének hasznosítására irányuló Pályázati Kiírásra a Ringató Gasztro Kft. (székhely: 4200 Hajdúszoboszló, Szurmai u. 12., cégjegyzékszám: 09-09-034597) által benyújtott pályázatot érvényesnek, és ezáltal a pályázati eljárást eredményesnek nyilvánítja.

Határidő: 2022. december 22.

Felelős: jegyző

**288/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete a Pénzügyi, Gazdasági Bizottság, a Városfejlesztési, Műszaki Bizottság, valamint a Turisztikai és Nemzetközi Kapcsolatokért Felelős Bizottság értékelése alapján a Pályázati Kiírás nyertesének a Ringató Gasztro Kft. által benyújtott pályázatot hirdeti.

Határidő: 2022. december 22.

Felelős: jegyző

**289/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete felkéri a polgármestert, hogy a Pályázati Kiírás és a nyertesnek hirdetett pályázat alapján a Ringató Gasztro Kft-vel a Hajdúszoboszló 2475/19 hrsz-ú ingatlan József Attila utca és a Csónakázó-tó közötti szakaszán található területrészének hasznosítására irányuló szerződés 5 év határozott időre, további 5 év opcionális hosszabbítási lehetőséggel megkösse.

Határidő: 2022. december 22.

Felelős: jegyző

**(Előterjesztés a települési főépítész további megbízására.)**

**290/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete a főépítészi tevékenységről szóló 190/2009. (IX. 15.) Korm. rendelet 3. § (1) bekezdése alapján megbízza a települési főépítészi feladatok ellátásával a TERVEX Mérnöki Iroda Betéti Társaságot – dr. Kálmánné Hunyadi Györgyi személyes közreműködésének kikötésével – 2023. január 1-től 2023. december 31-ig havi 500 000 Ft megbízási díjjal.

A testület felhatalmazza a polgármestert a megbízási szerződés aláírására.

Határidő: 2022. december 31. (Megbízási szerződés aláírása)

Felelős: Polgármester

**(Javaslat Hajdúszoboszló Város Önkormányzata Képviselő-testületének a hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017. (X.19.) önkormányzati rendeletének módosításáról.)**

**„Hajdúszoboszló Város Önkormányzata Képviselő-testületének 22/2022. (XII. 15.) önkormányzati rendelete**

**a hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017. (X. 19.) önkormányzati rendelet módosításáról**

Hajdúszoboszló Város Önkormányzatának Képviselő-testülete az anyakönyvi eljárásról szóló 2010. évi I. törvény 96.§-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017. (X. 19.) önkormányzati rendelete módosításáról a következőket rendeli el:

**1. §**

A hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017. (X. 19.) önkormányzati rendelet 4. §-a helyébe a következő rendelkezés lép:

**„4. §**

A hivatali munkaidőn kívül történő anyakönyvi esemény lebonyolításában közreműködő anyakönyvvezetőt választása szerint a közszolgálati tisztviselőkről szóló törvényben meghatározott szabadidő vagy anyakönyvi eseményenként bruttó 16.000.-Ft összegű díjazás illeti meg.”

**2. §**

A hivatali helyiségen kívüli, valamint a hivatali munkaidőn kívüli anyakönyvi eseményekért fizetendő díjakról szóló 16/2017. (X. 19.) önkormányzati rendelet 1. melléklete az 1. melléklet szerint módosul.

**3. §**

Ez a rendelet 2022. december 16-án lép hatályba.”

**(Előterjesztés településrendezési eszközök M8 jelű TRT módosításának környezeti eljárás eredményéről és partnerségi lezárásáról.)**

**291/2022. (XII. 15.) Képviselő-testületi határozat**

1. Hajdúszoboszló Város Önkormányzatának Képviselő-testülete a Hajdúszoboszló Város Településrendezési eszközök 2022. évi „M8” számú módosításának partnerségi egyeztetését lezárja.

2. Hajdúszoboszló Város Önkormányzatának Képviselő-testülete a településrendezési eszközök M8 módosításának az egyes tervek, illetve programok környezeti vizsgálatáról szóló 2/2005.(I.11.) Korm.rendelet 4.§.(2) alapján beérkezett állami szervek nyilatkozatainak figyelembevételével nem tartja indokoltnak környezeti vizsgálat készítését.

Határidő: folyamatos

Felelős: polgármester

**(Előterjesztés településrendezési eszközök M7 jelű módosításának kiegészítésére.)**

**292/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete egyetért a szakmai összefoglalóval, melynek értelmében a módosítás során létrejövő új beépítésre szánt területek olyanok, melyek helyhez kötötten a meglévő területfelhasználáshoz igazodóan kismértékű területek, ezek megvalósítása más területeken nem lehetséges.

Határidő: folyamatos

Felelős: polgármester

**(Tájékoztató a téli időszakra való felkészüléssel kapcsolatban.)**

**293/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a tájékoztatót a 2022.- 2023 évi téli időszakra való felkészüléssel kapcsolatban.

Határidő: azonnal

Felelős: jegyző

**(Előterjesztés a SZILVALIN-GONDOZÓ KFT. ajánlatáról a hiányzó szociális, gyermekvédelmi ellátásokkal kapcsolatban.)**

**294/2022. (XII. 15.) Képviselő-testületi határozat**

1. Hajdúszoboszló Város Önkormányzatának Képviselő-testülete a SZILVALIN GONDOZÓ Kft. (székhelye:4060 Balmazújváros, Kossuth u. 12.) tulajdonában álló 4200 Hajdúszoboszló, Ádám utca 29/A. szám alatti ingatlan bérbeadására szóló ajánlatát elfogadja, 2023. január 01-től határozatlan idejű bérleti szerződést köt, melynek összege havi bruttó 500.000.-Ft. A döntéshozó a bérleti díj fedezetét a 2023. évi városi költségvetésbe betervezi. A bérleti szerződés kidolgozására felkéri Hajdúszoboszló Város Jegyzőjét.
2. Hajdúszoboszló Város Önkormányzatának Képviselő-testülete a Hajdúszoboszló, Ádám u. 29/A. szám alatti bérelt ingatlan ***hasznosítását 40 férőhelyes családok átmeneti otthona*** (első és hátsó épületegyüttes) feladat ellátására kijelöli. Az ellátási terület Hajdúszoboszló város közigazgatási területe. A feladat ellátásával a döntéshozó megbízza a Hajdúszoboszlói Kistérségi Szociális, Család- és Gyermekjóléti Központot. Ezzel egyidejűleg a Hajdúszoboszlói Kistérségi Többcélú Társulás hozzájárulását kéri ahhoz, hogy a fenntartásában működő szociális intézmény újabb telephellyel – Hajdúszoboszló, Ádám u. 29/A. - bővüljön a fenti feladatok ellátásának végrehajtására. Továbbá Hajdúszoboszló Város Önkormányzatának Képviselő-testülete az ügyben keletkezett iratok, és dokumentumok ellenjegyzésére, aláírására felhatalmazza Hajdúszoboszló Város Önkormányzatának Polgármesterét, és Jegyzőjét.
3. Hajdúszoboszló Város Önkormányzatának Képviselő-testülete felkéri Hajdúszoboszlói Kistérségi Többcélú Társulás Társulási Tanácsát, mint a Hajdúszoboszlói Kistérségi Szociális, Család- és Gyermekjóléti Központ (4200 Hajdúszoboszló, Kossuth u. 15.) fenntartóját, hogy az intézmény új szolgáltatások bevezetését, valamint újabb telephellyel történő bővítését engedélyezze.
4. Hajdúszoboszló Város Önkormányzatának Képviselő-testülete támogatja, hogy a fogyatékosok nappali intézményének ellátására, működő szolgáltatóval kezdődjenek egyeztető tárgyalások a feladatellátás kiszervezésének tekintetében.

Határidő: folyamatos

Felelős: jegyző/irodavezető/HKSZK intézményvezető

**(Előterjesztés fogyatékosok nappali ellátására vonatkozó együttműködési szándékról.)**

**295/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete kijelenti, hogy a Társ Egyesület (4200 Hajdúszoboszló, Baross u. 25/A) által fenntartott Társ Szociális Intézménye, amennyiben alkalmassá válik - érvényes működési engedéllyel rendelkezik - a fogyatékosok nappali ellátásának biztosítására, Hajdúszoboszló Város Önkormányzata, mint e feladatra kötelezett, szándékában áll a Társ Egyesülettel a fogyatékosok nappali ellátását feladat-ellátási szerződés keretében biztosítani.

Határidő: folyamatos, 2023. május 31.

Felelős: jegyző, egészségügyi, szociális irodavezető

**(Előterjesztés a Magyar Vöröskereszt Hajdúszoboszlói Területi Szervezetének elhelyezéséről.)**

**296/2022. (XII. 15.) Képviselő-testületi határozat**

Hajdúszoboszló Város Képviselő-testülete hozzájárul, hogy a Magyar Vöröskereszt Hajdúszoboszlói Szervezete az önkormányzat tulajdonában, de a Hajdúszoboszlói Nonprofit Zrt. vagyonkezelésében lévő 4200 Hajdúszoboszló, Hősök tere 3. sz. 8-as számú helyiségét díjmentesen használhassa irodának és Egészség-pontnak, határozatlan ideig.

A szükséges átalakítások költségeit, valamint a közüzemi (víz, csatorna, fűtés, elektromos áram stb.) díjakat a Vöröskereszt viseli.

Utasítja a Hajdúszoboszlói Nonprofit Zrt-t a szerződés aláírására.

Határidő: azonnal

Felelős: vezérigazgató

**(Javaslat a köztemetőkről és temetkezési rendjéről szóló önkormányzati rendelet módosítására.)**

**„Hajdúszoboszló Város Önkormányzata Képviselő-testületének 23/2022. (XII. 15.) önkormányzati rendelete**

**köztemetőről és temetkezési rendjéről szóló 14/2000. (X. 19.) önkormányzati rendelet módosításáról**

Hajdúszoboszló város Önkormányzata a 2011. évi CLXXXIX. törvény 13. § (1) bekezdés 2. pontjában foglalt feladatkörében eljárva, az 1999. évi XLIII. tv 40. § (1) és (3) bekezdésében, 41. § (3) bekezdésében és 42. §-ában kapott felhatalmazás alapján, Hajdúszoboszló Város Önkormányzata Képviselő-testületének az önkormányzat szervezeti és működési szabályzatáról 18/2019. (XI. 7.) önkormányzati rendeletének 4. melléklete alapján a Városfejlesztési és Műszaki Bizottság véleményének kikérésével az alábbi rendeletet alkotja.

**1. §**

A köztemetőről és temetkezési rendjéről szóló 14/2000. (X. 19.) önkormányzati rendelet bevezető része helyébe a következő rendelkezés lép:

„Hajdúszoboszló város Önkormányzata a 2011. évi CLXXXIX. törvény 13. § (1) bekezdés 2. pontjában foglalt feladatkörében eljárva, az 1999. évi XLIII. tv 40. § (1) és (3) bekezdésében, 41. § (3) bekezdésében és 42. §-ában kapott felhatalmazás alapján, Hajdúszoboszló Város Önkormányzata Képviselő-testületének az önkormányzat szervezeti és működési szabályzatáról 18/2019. (XI. 7.) önkormányzati rendeletének 4. melléklete alapján a Városfejlesztési és Műszaki Bizottság véleményének kikérésével az alábbi rendeletet alkotja:”

**2. §**

(1) A köztemetőről és temetkezési rendjéről szóló 14/2000. (X. 19.) önkormányzati rendelet 6. § (1) bekezdése helyébe a következő rendelkezés lép:

„(1) Temetési helyre síremléket, sírkeretet, emlékoszlopot - kivéve a kopjafejfa és csónakfejfa - létesíteni az üzemeltető hozzájárulásával a terv (vázlatterv 1: 50 méretarányban) előzetes bemutatását követően lehet. A sírhant, síremlék, sírkeret, emlékoszlop sem terjeszkedhet túl az 5. § (2) bek.-ben meghatározott sírhelyméreteknél.”

(2) A köztemetőről és temetkezési rendjéről szóló 14/2000. (X. 19.) önkormányzati rendelet 6. §-a a következő (3)–(5) bekezdéssel egészül ki:

„(3) A síremlék körül létesített járda magassága a talajszinttől maximum 6 cm lehet. A járdán csak csúszásmentes fedés helyezhető el, amelyért a kivitelező vállalkozó felelős. Amennyiben a vállalkozó személye nem ismert, a felelősséget a síremlék tulajdonosa viseli.

(4) Síremlék bontás, áthelyezés, átalakítás tervezett kivitelezési munkálatait az üzemeltetőnek előzetesen írásban be kell jelenteni.

(5) Síremlék állításakor okozott kárért elsősorban a károkozó tartozik felelősséggel, ismeretlensége esetén a síremlék tulajdonosa felelős.”

**3. §**

A köztemetőről és temetkezési rendjéről szóló 14/2000. (X. 19.) önkormányzati rendelet 7. §-a helyébe a következő rendelkezés lép:

**„7. §**

(1) Sírboltot az üzemeltetőnek előzetesen bemutatott és általa jóváhagyott részletes terv alapján lehet létesíteni. Sírbolt a föld alá, a fedőlapnak a földfelületén látható max. 0,5 m magasságú kiképzésével, díszítésével, síremlékek vagy fejkő elhelyezésével építhető.

(2) A sírboltok földalatti és belső méretei a következők lehetnek:

*a)* kétszemélyes mélysége 1,9 m, belső hossza 2,1 m, belső szélessége 1,8 m

*b)* kétszemélyes süllyesztett mélység 2,4 m, belső hossza 2,1 m, belső szélessége 1,2 m

*c)* három-négyszemélyes iker süllyesztett mélysége 2,4 m, belső hossza 2,1 m, belső szélessége 1,8 m

*d)* A sírbolthelyek méretei - a., és c., 2,50 x 2,20 m, - b., 2,50 x 1,60 m. A sírboltok közötti távolság 1,20 m

(3) A sírbolt még részeiben sem terjeszkedhet túl a (2) bek.-ben foglalt méreteken.

(4) A sírbolt alját és oldalfalait vízbehatolás és földnyomás ellen megfelelően ki kell képezni. A sírbolt tetejét legalább 300 kg/m2 hasznos terheléssel kell számítani, illetve a fedőlapot ilyen teherbírásnak megfelelően kell készíteni és légmentesen le kell zárni.

(5) A sírbolt körül létesített járda magassága a talajszinttől maximum 6 cm lehet. A járdán csak csúszásmentes fedés helyezhető el, amelyért a kivitelező vállalkozó felelős. Amennyiben a vállalkozó személye nem ismert, a felelősséget a síremlék tulajdonosa viseli

(6) Sírbolt bontás áthelyezés, átalakítás tervezett kivitelezési munkálatait az üzemeltetőnek előzetesen írásban be kell jelenteni.

(7) Sírbolt állításakor okozott kárért elsősorban a károkozó tartozik felelősséggel, ismeretlensége esetén a síremlék tulajdonosa felelős.

(8) A temetési helyen létesített új sírboltot a munka befejezését követő 8 napon belül be kell mutatni az üzemeltetőnek.”

**4. §**

(1) A köztemetőről és temetkezési rendjéről szóló 14/2000. (X. 19.) önkormányzati rendelet 14. § (1) és (2) bekezdése helyébe a következő rendelkezések lépnek:

„(1) Temetkezési szolgáltatások: temetésfelvétel, halottszállítás, az elhunyt temetésre való előkészítése és a temetéshez szükséges kellékekkel való ellátása, a ravatalozás, a sírba helyezés, a hamvasztás, az urnaelhelyezés, az urnakiadás, a hamvak szórása, a sírnyitás, az exhumálás és az újratemetés.

(2) A köztemetőben a temetkezési szolgáltatásokról az üzemeltető köteles gondoskodni. Kizárólagos hatáskörébe tartozik a temetőn belüli részszolgáltatások

*a)* ravatalozás,

*b)* sírásás,

*c)* hűtés,

*d)* belső halottszállítás,

*e)* urnaelhelyezés,

*f)* sírbahelyezés,

*g)* visszahantolás,

*h)* exhumálás,teljes körű ellátása. ”

(2) A köztemetőről és temetkezési rendjéről szóló 14/2000. (X. 19.) önkormányzati rendelet 14. §-a a következő (2a) bekezdéssel egészül ki:

„(2a) Az engedéllyel rendelkező temetkezési vállalkozók az e rendelet mellékletében meghatározott díjat kötelesek fizetni a temető üzemeltetője részére. Az engedéllyel rendelkező temetési vállalkozóknak az e rendelet mellékletében nem szabályozott temetőn belüli szolgáltatások igénybevételéért, a temető üzemeltetője által megállapított díjat kell fizetniük.”

**5. §**

A köztemetőről és temetkezési rendjéről szóló 14/2000. (X. 19.) önkormányzati rendelet 1. melléklete helyébe az 1. melléklet lép.

**6. §**

Hatályát veszti a köztemetőről és temetkezési rendjéről szóló 14/2000. (X. 19.) önkormányzati rendelet

*a)* 3. § (4) bekezdése,

*b)* 14. § (3) bekezdése.

**7. §**

Ez a rendelet 2022. december 16-án lép hatályba.”

**(Beszámoló a 2022. évi beruházási, felújítási munkákról.)**

**297/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete a 2022. évi beruházásokról és felújításokról készült beszámolót - kiegészítésével együtt - elfogadja.

Határidő: azonnal

Felelős: Polgármester,

Jegyző

**(Előterjesztés a bölcsődei tagintézmény kivitelezéséhez szükséges saját többletforrás igényről.)**

**298/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete „Hajdúszoboszlói Gyermeksziget Bölcsőde Aprócska Bölcsődei Tagintézményének létrehozására” című (projektazonosító száma: TOP-1.4.1-19-HB1-2019-00013) pályázat megvalósításához a 2022. évi városi költségvetés intézményfelújítási kerete (14.sz. melléklet 2/ÖK sor) terhére az alábbi forrásokat biztosítja:

* víziközmű bekötés tervezés, engedélyezés és kivitelezés költségeire bruttó 2.145.218,-Ft keretösszeget;
* eszközbeszerzésre bruttó 1.543.230,-Ft összeget.

Határidő: azonnal

Felelős: Polgármester

Jegyző

**(Tájékoztatás a bölcsőde kivitelezéséhez szükséges, Támogató felé benyújtott többletforrás igényről.)**

**299/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja a tájékoztatást a Hajdúszoboszlói Gyermeksziget Bölcsőde Aprócska Bölcsődei Tagintézményének létrehozására (4200 Hajdúszoboszló, Rákóczi u. 70.) című pályázat megvalósításához előkészített többlettámogatási igényről.

Határidő: azonnal

Felelős: Polgármester

Jegyző

**(Előterjesztés közvilágítási feladatellátáshoz szükséges forrás biztosításáról.)**

**300/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselőtestülete a 2022. évi városi költségvetés 9. sz. melléklet 06/ÖK (egyéb áramdíjak) soráról 5 MFt összeget, a költségvetés általános tartalék keretből 3 MFt összeget csoportosít át a városüzemeltetési tábla (9.sz. melléklet) 05/ÖK sorra (közvilágítás).

Határidő: azonnal

Felelős: Jegyző

**(Előterjesztés a Gasztro tér hasznosítási pályázata kapcsán.)**

**301/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete a gasztro tér hasznosítására kiírt pályázatot eredménytelenné nyilvánítja és támogatja annak ismételt meghirdetését a 255/2022. (X.20.) számú képviselő-testületi határozatnak megfelelő tartalommal és lebonyolítással. Az ajánlatok beadási határidejét: 2023. január 10. napjában határozza meg.

Határidő: 2023.01.31.

Felelős: Jegyző

Polgármester

**(Előterjesztés a TOP\_PLUSZ pályázatokhoz kapcsolódó többlet önerő biztosításáról.)**

**302/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete a 2022. évi városi költségvetés tartalékkerete terhére:

* az „Energetikai korszerűsítés Hajdúszoboszlón” című pályázathoz kiviteli tervek elkészítésére bruttó 11.518.900,-Ft;
* „a hajdúszoboszlói Lurkó Óvoda korszerűsítése” című pályázathoz kiviteli tervek elkészítésére bruttó 14.986.000,-Ft

összeget biztosít.

Határidő: azonnal

Felelős: Polgármester

Jegyző

**(Javaslat rendelet alkotásra „Hajdúszoboszló város helyi jelentőségű védett természeti területeiről és helyi jelentőségű védett természeti értékeiről” tárgyban.)**

**„Hajdúszoboszló Város Önkormányzata Képviselő-testületének 24/2022. (XII. 15.) önkormányzati rendelete**

**a helyi jelentőségű védett természeti értékekről**

Hajdúszoboszló Város Önkormányzatának Képviselő-testülete a természet védelméről szóló 1996. évi LIII. törvény 24. § (1) bekezdés b) pontjában, a 36. § (1) bekezdésében és a környezet védelmének általános szabályairól szóló 1995. évi LIII. törvény 48. § (4) bekezdés b) pontjában kapott felhatalmazás alapján, a természet védelméről szóló 1996. évi LIII. törvény 62. § (2) bekezdésében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. pontjában meghatározott feladatkörében eljárva a környezet védelmének általános szabályairól szóló 1995. évi LIII. törvény 48. § (3) bekezdésében foglaltak alapján szükséges véleményezést követően Hajdúszoboszló Város Önkormányzatának Képviselő-testülete az alábbi rendeletet alkotja:

**1. A rendelet hatálya**

**1. §**

A rendelet hatálya kiterjed Hajdúszoboszló Város közigazgatási területén valamennyi helyi jelentőségű védett természeti területre (a továbbiakban: természetvédelmi terület) és helyi jelentőségű védett természeti értékre (a továbbiakban: természeti érték), valamint a velük kapcsolatos valamennyi tevékenységre.

**2. Természetvédelmi terület és természeti érték védetté nyilvánítása**

**2. §**

(1) A helyi természeti védelem tárgya lehet:

*a)* Természetvédelmi terület: a környék jellegzetes és különleges természeti értékekben gazdag, kisebb összefüggő területe, vagy egyetlen természeti egyed, amelynek elsődleges rendeltetése egy vagy több természeti érték, illetve ezek összefüggő rendszerének a védelme.

*b)* Természeti emlék: valamely különlegesen jelentős egyedi természeti érték, képződmény és annak védelmét szolgáló terület.

(2) A természetvédelmi területté nyilvánítás indokát, a terület kiterjedésének nagyságát, térképi, helyrajzi szám és indokolt esetben az EOV koordináták általi lehatárolását az esetleges európai közösségi jelentőségű természetvédelmi rendeltetésű területek közé tartozás tényét a rendelet mellékletei tartalmazzák.

(3) A természeti értékké nyilvánítás indokát, földterületének helyrajzi számmal megjelölését és kezelési tervét a rendelet 1. melléklete tartalmazza.

(4) A természetvédelmi terület használatának természetvédelmi célú korlátozása és a korlátozás alóli felmentés a természetvédelmi terület és a természetvédelmi érték kezelési tervében kerül meghatározásra.

**3. §**

(1) A Védelem alatt álló természeti értéket táblával kell megjelölni. A táblán fel kell tüntetni:

*a)* a védett természeti értékek megnevezését,

*b)* a védettség tényét („Természeti emlék”),

*c)* védelem alá helyezés idejét.

(2) A tábla elhelyezéséről, javításáról, cseréjéről az önkormányzat gondoskodik.

**4. §**

A természeti értékek kezelési feladatait az önkormányzat megbízásából a Hajdúszoboszlói Nonprofit Zrt. látja el. A természetvédelmi kezelés költségfedezetéről az önkormányzat a mindenkori éves költségvetésében gondoskodik.

**5. §**

Ez a rendelet 2022. december 15-én lép hatályba.”

**(Előterjesztés óvodai munkaterv véleményezésére.)**

**303/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete az előterjesztésben leírtak alapján megvalósíthatónak tartja a Hajdúszoboszlói Egyesített Óvoda 1. és 2. sz. mellékletben kiadott munkatervét. A megvalósításhoz pedagógiai sikereket kíván.

Határidő: 2022. december 15.

Felelős: jegyző

**(Előterjesztés a Városi Sportház működésével kapcsolatban.)**

**304/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete felülvizsgálva a 246/2022. (X. 20.) Képviselő-testületi határozatát, a Városi Sportházra vonatkozó részét az alábbiak szerint módosítja:

Városi Sportház munkacsarnok részét a mennyezeti hősugárzók bekapcsolása nélkül, a kiszolgáló helyiségek temperáló fűtése mellett, melegvíz használat nélkül 2023.01.09 – 2023.02.03–ig minden egyesület, csapat az eredeti szerződés szerinti napokon és időpontokban igénybe veheti edzés céljából.

Az utánpótláskorú sportolók csak szülői hozzájárulással vehetik igénybe a Sportházat, melynek beszerzése és a Bérbeadó részére történő bemutatása az Egyesületek feladata és felelőssége legyen.

Határidő: 2022. december 15.

Felelős: jegyző

**(Beszámoló a testületi ülések között eltelt időszak fontosabb eseményeiről.)**

**305/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete támogatja, hogy az Észak-Magyarországi Regionális Vízművek Zrt. képviselői a napirendhez hozzászóljanak.

Határidő: azonnal

Felelős: jegyző

**306/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete támogatja a napirendhez kapcsolódó vita lezárását.

Határidő: azonnal

Felelős: jegyző

**307/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete a két ülés közötti eseményekről december hónapban adott tájékoztatót tudomásul veszi.

Határidő: azonnal

Felelős: polgármester

**(Előterjesztés törvényességi felhívás alapján megtett intézkedésekről.)**

**308/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete a Hajdú-Bihar Megyei Kormányhivatal Hatósági Főosztály Törvényességi Felügyeleti Osztály 2022. július 8-án kelt törvényességi felhívása alapján megtett intézkedéseket elfogadja és felkéri a jegyzőt, hogy az önkormányzati rendeletalkotáshoz kapcsolódó feladatokat a jövőben a jogszabályi előírások szerint teljesítse.

Határidő: 2023. december 16.

Felelős: polgármester, jegyző

**(Válasz dr. Sóvágó László képviselő úr fürdőben történt bűncselekménnyel kapcsolatos interpellációjára.)**

**309/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja dr. Sóvágó László képviselő fürdőben történt bűncselekménnyel kapcsolatos interpellációjára adott választ.

Határidő: azonnal

Felelős: polgármester

**(Előterjesztés egységes ügyeleti és sürgősségi rendszer ellátásáról szóló együttműködési megállapodás további meghosszabbításának lehetőségéről.)**

**310/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete támogatja, hogy az egészségügyről szóló 1997. évi CLIV. törvény 232/D. § (4)-(5) bekezdése alapján – 2015. évi CXXIII. törvény szerint - a háziorvosi és házi gyermekorvosi ügyeleti ellátást a 9269/2021. Nyt. számú 2021. június 30. napján e tárgyban kötött együttműködési megállapodásban és módosításaiban foglaltak alapján változatlan feltételek mellett, 2023. január 1 napjától továbbra is az Országos Mentőszolgálat biztosítja. A polgármestert felhatalmazza, hogy az Országos Mentőszolgálat által 2022. december 31. napjáig előterjesztett szerződésmódosítást – amennyiben az a feladatellátás határidejének legfeljebb 2023. január 31. napjáig tartó meghosszabbításán kívül egyéb módosítást nem tartalmaz – az Önkormányzat képviseletében aláírja.

Ezzel egyidejűleg a Hajdúszoboszló Város Önkormányzata és az Országos Mentőszolgálat között létrejött 16090/2021. Nyt. számú Haszonkölcsön szerződés ingó dolog vonatkozásában, míg 16089/2021/OMSZ Nyt. számú Haszonkölcsön szerződés ingatlan vonatkozásában a szerződések hatálya– a szerződés IV. fejezete alapján – is meghosszabbodik, kitolódik az együttműködési megállapodás hatályára.

Mind e tárgykörben keletkezett dokumentumok aláírására és ellenjegyzésére polgármester urat a Képviselő-testület felhatalmazza.

Határidő: 2022.december 31.

Felelős: polgármester, társulási-tanács elnöke, jegyző, egészségügyi és szociális irodavezető, JEC igazgató

**(Előterjesztés a Hajdúszoboszló zártkert 9531 hrsz. alatti ingatlant érintő elővásárlási jogról való lemondásról.)**

**311/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete úgy nyilatkozik, hogy a Hajdúszoboszló zártkert 9531 hrsz. alatti adásvételi szerződése kapcsán Hajdúszoboszló Város Önkormányzata nem kíván elővásárlási jogával élni.

Határidő: Megkereső ügyvéd értesítésére- 2022. december 16.

Felelős: jegyző

**(Előterjesztés a Magyar Kultúra Napjával kapcsolatosan.)**

**312/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete figyelemmel az előterjesztésben megfogalmazottakra, felülvizsgálva a 246/2022. (X. 20.) Képviselő-testületi határozatát, hozzájárul ahhoz, hogy a Kovács Máté Városi Művelődési Központ és Könyvtár 2023. január 21. (szombat) napján a színházteremben előadói estet szervezzen.

Határidő: 2022. december 15.

Felelős: jegyző

**(Válasz dr. Sóvágó László kérdésére.)**

**313/2022. (XII. 15.) Képviselő-testületi határozat**

Hajdúszoboszló Város Önkormányzatának Képviselő-testülete elfogadja dr. Sóvágó László képviselő nyugdíjasok számára ingyenes szemétszállítással kapcsolatos kérdésére adott választ.

Határidő: azonnal

Felelős: polgármester

K.m.f.

***Czeglédi Gyula sk. dr. Morvai Gábor sk.***

***polgármester jegyző***

A kivonat hiteléül:

Hajdúszoboszló, 2023. 01. 19.

*Molnár Viktória leíró*